تورکیه نینگ مطبوعات خلاصه لری
تورکیه نینگ مطبوعات خلاصه لری
تورکیه نینگ مطبوعات خلاصه لری
خبرتورک گزیته سی: "ملی خوفسیزلیک کینگشی اعلامیه سیده روسیه و اوکراین گه ساغلم فکرگه چقیریش" سرلوحه سی بیلن خبر بیردی.
خبرگه کوره ملی خوفسیزلیک کینگشی اعلامیه سیده روسیه و اوکراین اورته سیده بحران نینگ تاباره کوپه ییب باریشی نینگ هیچ کیم گه فایده کیریتمس لیگی تاکییدلنیب تامانلر گه ساغلم فکرگه بولیش چقیریغی قیلیندی.
ستار گزیته سی: " پوتین ایردوغان نینگ دعوتینی قبول قیلدی " سرلوحه سی بیلن خبر بیردی.
خبرگه کوره روسیه دولت رئیسلیک سرایی (کرملین) سوزچیسی دیمیتری پسکوف روس رهبر ویلادیمیر پوتین نینگ جمهور باشلیغی رجب طیب ایردوغان نینگ تورکیه دعوتینی ممنونیت بیلن قبول قیلگن لیگینی بیلدیردی.
حریت گزیته سی: "چاووش اوغلیدن روسیه – اوکراین بحرانی بوییچه پیام" سرلوحه سی بیلن خبر بیردی.
خبرگه کوره روسیه بیلن اوکراین بحرانی حقیده گپیرگن تشقی ایشلر وزیری مولود چاووش اوغلی "بحران توقنه شووگه ایلنمس لیگی کیره ک" پیامی بیردی. چاووش اوغلی "آرزومیز اوکراین بیلن دیالوگ نینگ دوام ایتیشی" دیدی.
صباح گزیته سی: "تورکیه دن أفغانستان گه یاردم ییتکیزووچی ریل یولگه قوییلدی" سرلوحه سی بیلن خبر بیردی.
خبرگه کوره جمهور باشلیغی رجب طیب ایردوغان نینگ بویروغی بیلن تورکیه دن أفغانستان گه انسانی یاردم آلیب باراتگن ایلک ریل ترانسپورت و آست قوریش وزیری عادل قاره اسماعیل اوغلی بیلن ایچکی ایشلر وزیری سلیمان سویلونینگ قتنشیشی بیلن پایتخت انقره دن جونه تیلدی. ریل 750 تن اطرافیده مواد آلیب بارماقده.
یینی شفق گزیته سی: "تورکیه نینگ اوچ ته کتته بوغولش کیمه سی قاره دینگیزده گاز اوچون همزمان فعالیت قیله دی سرلوحه سی بیلن خبر بیردی.
خبرگه کوره تورکیه نینگ توپلم 540 میلیارد متر مکعب طبیعی گاز کشف ایتگن قاره دینگیزده یاووز بورغولش کیمه سی نینگ مارچ آیی سونگگیده ایلک وظیفه سیگه باشلشی کوتیلماقده. شونده ی بولیب تورکیه نینگ اوچ ته کتته بوغولش کیمه سی فاتح، قاونی و یاز سلیم قاره دینگیز گاز نینگ 2023 ییلیده استفاده قیلینیشی اوچون همزمان فعالیت قیله دی.
azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab